Когьгилуйе ва БуйерахӀмад ( — Kohgiluyeh o Buyer-Ahmad) — Ираналъул 31 провинциялдаса (останазул) цояб. Пачалихъалъул жунубгун-бакътІерхьуда буго. Административияб марказ — Ясудж шагьар, цогидал чӀахӀиял шагьарал — Догонбадан яги Гачсаран (83 аз.), Дегьдашт (52 аз.), Ликак (13 аз.), Черам (13 аз.), Ланде (11 аз.), Башт (10 аз.). Останалъул ракь — 15 504 км². 2006 соналъ халкъалъул къадар баана — 634 299 чиясда, гьездаса гӀемерисел ккола лурал, парсал, ва кашкаял.

Тарих 
Цебе Когьгилуйе ва БуйерахӀмад Парс останалъул бутӀалъун букӀана ва гьединго Хузестаналъулги (23 июн 1963 соналда щвезегӀан). Гьездаса батӀа тӀуна 13 июналъ 1963 соналъ. Ва тӀубанго батӀаяб останлъун лъазабуна 1974 соналъ.

Останалда буго 132 расмияб къагӀидаялъ регистрация гьабураб тарихияб ва маданияб асар бугеб бакӀ.

География 
Останалъул тӀолго территориялда руго Загрос мугӀрул. Динаралда буго бищун борхатаб тӀанкӀ (4525 метр). Останалъул мугӀрул миккидул рохьабаз цӀун руго.

Административияб бикьи

Экономика 
Аслиял экономикаялъул отраслял — нартул, кванил, текстилияб, хъарщидул промышленность, бича-хиси, росдалаб магӀишат, туризм. Ясудж шагьаралда буго нарталъул завод «Нэшнл Ираниан Ойл Рефайнинг энд Дистрибьюшн Компани».

ЦӀалул гӀуцӀаби 
 Университет Ясуджы
 Ясуджский медицинский университет
 Islamic Azad University of Gachsaran

Рихьизе бакӀал 
Ясудж шагьаралда руго Патавех абурал некӀсиял кьоял ва Пай-э Чол хабал, Ахаманишазул заманалъул риххелал ругеб Хосрави борхалъи. Гьебго шагьаралда аскоб Парс останалда унеб нухда буго Танг-э Мейран перевал («Персиялъул каву»), гьенир Александр Македонскияс Ахаманишазул бо щущахъ бана.

ХІужаби

РегӀелал 

 Когьгилуйе ва БуйерахӀмад останалъул администрациялъул расмияб сайт

Ираналъул останал